**סיכום פרוטוקול ישיבת וועד הנהלה אגודה - מספר 12**

1. בתאריך 17/01/21 התקיימה ישיבת ועד הנהלה מקוונת בזום.
2. בישיבה נכחו: חברי ועד - מורן לונדון בלשאי, דורית עבדו, יונתן לניאדו ויוחנן אליהו. לא נכח - אלכסיי קמלוב.
3. בחלקה השני של הישיבה השתתפו חברי ועדת ביקורת – אלעד אמויאל, אורי ברבי ולירן מיכאל. המוביל החברתי- אסף יוגב ועו"ד אופיר סבג.
4. **להלן הנושאים שנדונו בישיבה**:
5. הצגה ואישור תכנית עבודה ותקציב ל-2021.
6. סטאטוס חובות תושבים וחברים (פורט בישיבה).
7. אישור רשימת מועמדים לחברות באגודה.
8. סטאטוס מיזמי מועדון נוער ומרכז צעירים.
9. סטאטוס מיזם סולארי.
10. סטאטוס פניות עורכי דין ותביעות מהיישוב בנושאים שונים.
11. התנהלות היישוב ביחס לנעשה בגבעה הוותיקה והחלטה בנוגע להמשך ההתנהלות.
12. נושאים שוטפים נוספים.
13. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
| **1** | כלכלי | הסדרת ניהול משאבי האגודה | * יש לתקף מחדש את כל החוזי שכירות עליהם חתומה האגודה מול תושבים מקומיים ומול גורמי חוץ. כמו כן יש לכתוב חוזה בין האגודה לוועד המקומי בהקשרי מתן שירותים בהתאם לחוק והתקנון. | ועד | שוטף | **בוצע**, תהליך חידוש מול בזק |
| **2** | תביעה | המשך התנהלות | * בוצעה פגישה בין מנכ"ל ארזים וחברי הוועד. היישוב ממתין לתכנית להמשך שתוצג ע"י חברת ארזים. הוגשו תצהירים ע"י החל"פ והמועצה לבית המשפט. | ועד | שוטף | **בביצוע** |
| **3** | חברתי | * הנצחה | * יש להוציא "קול קורא" לועדת הנצחה יישובית שתבחן את אופן ההנצחה של בני אשכולות ותקדם תהליך חברתי וקהילתי בנושא חשוב זה. | מוביל חברתי | שוטף | **בוצע** |
| **4** | חינוך | * חינוך | * יש לשבח את פעילות ועדת החינוך והמוביל החברתי לקידום נושאים שונים ביישוב ובינהם הקמת מרחבי צעירים ופנאי, מועדון לנוער, גיבוש וקידום תפישות חינוכיות ועוד. כל היוזמות והמיזמים הם לרווחת ילדי ותושבי אשכולות. | ועדת חינוך  מוביל חברתי | שוטף | **-** |
| **5** | מרחב ציבורי | * שיפור המרחב הסביבתי והציבורי | * יש לשבח את פעילות צוות עיצוב הסביבה בהובלתן של אמירה בנאי וישראל מלכה בסיוע עובדי האגודה לשיפור הכניסה ליישוב, הכיכרות ומרחבים ציבוריים וסביבתיים נוספים. הצוות יקבל מעטפת מלאה לקידום היוזמות הסביבתיות והציבוריות לרווחת תושבי אשכולות. | צוות עיצוב סביבתי  ועד | שוטף | **-** |
| **6** | חברה וקהילה | * נוער | * יש לקדם את תכנית המוגנות ותכנית לקידום פעילויות לשכבות הגיל השונות ביישוב. התכנית תובל ע"י המוביל החברתי בסיוע גורמי המועצה המקצועיים. | מוביל חברתי | 01/02/21 | **בוצע** |
| **7** | חברה וקהילה | * ונדליזם והתנהגויות פסולות במרחב הציבורי | * **היישוב נתקל בפעולות ונדליזם, השחתה ופגיעה במזיד בתשתיות יישוביות בתצפית ובסמוך, פריצה למבנים ציבוריים, עישון בהם, שתיית אלכוהול ושבירת הבקבוקים, השלכת פסולת במרחב הציבורי במזיד ועוד**. הוועד יפעל בכל הכלים החינוכיים והקהילתיים היישוביים מול אותן המשפחות ובמידה ויצטרך **יערב גורמים מקצועיים וגורמי אכיפה וחוק** כדי למגר התנהגויות פסולות אלה. רק ביחד ובשיתוף פעולה נצליח. | ועד  מוביל חברתי  תושבים | שוטף | **בביצוע** |
| **8** | חברה וקהילה | * חברות באגודה | * יש לרכז עד סוף חודש דצמבר את כל טפסי המועמדויות של התושבים המעוניינים להצטרף כחברי אגודה. | ועד | 30/12 | **בוצע** |
| **9** | מנהל תקין | * חובות חברים ותושבים | * בוצעה סקירה של החובות הקיימים וסטאטוס הטיפול בכל אחד מהם. המצב השתפר משמעותית אך עדיין קיימים מספר נושאים לטיפול. | ועד | שוטף | **בוצע**- למעט משפחה אחת שהנושא מולם בטיפול עו"ד כל התושבים משלמים. |
| **10** | חברה וקהילה | * מועדון נוער ומרכז צעירים | * היישוב גייס תרומה של 30 אש"ח לשיפוץ מועדון הנוער ומרכז הצעירים. שיפוץ המבנים ואיבזורם יסתיימו עד סוף רבעון א' 2021. ברצוננו להודות לתושבים הנהדרים שהתנדבו להוביל את המיזמים – המוביל החברתי וחברי ועדת חינוך, שאולי בולגריו, יעל אליהו, חדוה ירדני, מירי ואטורי ותושבים רבים נוספים ונוער היישוב שהתנדבו בהמוניהם. | מוביל חברתי  ועד | שוטף | **בוצע** |

1. **להלן סיכום הישיבה וההחלטות שהתקבלו:**

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | כלכלי | החזרת חובות אגודה | החוב הגדול והאחרון של האגודה למשרד עו"ד ליפא מאיר בעבור שכר טרחה על התביעה הגיע לסיכום. אל מול תביעה של כ-105 אש"ח מהיישוב ע"י משרד העו"ד סוכם שהיישוב יישלם 50 אש"ח ב-4 תשלומים. **בזה היישוב סיים את כל חובותיו (מעל חצי מש"ח) והוא מתנהל באופן שוטף.** | ועד | 01/03 |
| **2** | כלכלי | מיזם סולארי | היישוב החליט להמשיך ולבחון את הצעות היזמים השונים לקירוי מוסדות ציבור ומגרשי הספורט בפאנלים סולאריים. **היישוב יקדם רק מיזם שיתן את התמורה הטובה ביותר ליישוב תוך הבטחה והגנה על היישוב בכל ההיבטים.** | ועד  ועדת ביקורת | שוטף |
| **3** | חברתי | מובילת חינוך ונוער | היישוב הוציא מכרז לתפקיד מוביל/ת לחינוך ונוער עם תפישה חינוכית שלמה ותכולת תפקיד המותאמת לצרכי היישוב. בחודש הקרוב יסוכם בעל תפקיד. | מוביל חברתי  ועד | 01/03 |
| **4** | חברתי, כלכלי וסביבתי | התנהלות היישוב בגבעה | לאור מספר מקרים והתנהלויות שונות בגבעה הנושא יובא לאסיפת חברים על מנת להחליט על המשך ההתנהלות היישובית בהווה ובעתיד ביחס לגבעה. | ועד  ועדת ביקורת | יובא לאסיפת חברים |
| **5** | בטחון | שדרוג מצלמות אבטחה והוספת מצלמות אבטחה למרחב הציבורי | היישוב בתהליכים סופיים לגיוס הכסף לשדרוג כל מצלמות האבטחה והוספת מצלמות במרחבים ציבוריים הסובלים מונדליזם והשלכת אשפה באופן מכוון. | ועד | 01/03 |

1. **עדכונים נוספים:** 
   1. הועד הקים צוות לבחינת מיזמים סולאריים ביישוב כחלק משיפור תשתיות היישוב מחד והגדלת "עוגת ההכנסות" מאידך. כרגע נבחנים מספר מיזמים כלכליים של הקמת פנלים סולאריים על מגרשי הספורט ומבנים ציבוריים תוך שדרוג חלק מהתשתיות במקביל, קבלת דמי שכירות שנתיים ועוד. בתום תהליך הבחינה והבחירה ואישור ועדת ביקורת ייצא פרסום לתושבים. התהליך מתוכנן להסתיים במחצית שנה"ע 2021.

בברכה,

ועד האגודה